**EELNÕU**06.11.2025

**Kalapüügiseaduse muutmise ja** **sellega seonduvalt teiste seaduste muutmise seadus**

# **§ 1. Kalapüügiseaduse muutmine**

Kalapüügiseaduses tehakse järgmised muudatused:

**1)** paragrahvi 10 lõike 8 punktides 1 ja 3, lõikes 12 ning § 15 lõikes 3 asendatakse tekstiosa „artikkel 65 lõige 2“ tekstiosaga „artikkel 65“ vastavas käändes;

**2)** paragrahvi 12 lõike 1 kolmas lause tunnistatakse kehtetuks;

**3)** paragrahvi 12 lõige 6 tunnistatakse kehtetuks;

**4)** paragrahvi 13 tekst muudetakse ja sõnastatakse järgmiselt:

„(1) Kala ja veetaime päritolu peab olema tõendatav.

(2) Kala impordi ja reekspordi korral tõendatakse kala päritolu nõukogu määruse (EÜ) nr 1005/2008 artiklis 12 sätestatud korras.

(3) Kala ja veetaime päritolu ei pea tõendama füüsilise isiku oma tarbeks ühe ööpäeva jooksul nõukogu määruse (EÜ) nr 1224/2009 artiklis 65 sätestatud koguses ostetud kala või veetaime puhul ega õngepüügil püütud kala puhul.

(4) Nõukogu määruse (EÜ) nr 1224/2009 artikli 68 lõigetes 1 ja 2 sätestatud nõudeid ei kohaldata sama artikli lõikes 6 sätestatud juhul.“;

**5)** paragrahvi 15 lõikes 3 asendatakse läbivalt sõna „kala“ sõnadega „kala ja veetaime“;

**6)** paragrahvi 15 lõige 4 muudetakse ja sõnastatakse järgmiselt:

„(4) Regionaal- ja Põllumajandusministeerium avaldab eelmise aasta keskmised kala ja veetaime esmakokkuostuhinnad liikide kaupa väljaandes Ametlikud Teadaanded ja oma veebilehel iga aasta 31. jaanuariks. Ajavahemikus 1.–31. jaanuarini püütud kala ja veetaime väärtuse arvutamisel võetakse aluseks viimased avaldatud Eesti keskmised kala ja veetaime esmakokkuostuhinnad.“;

**7)** paragrahvi 15 täiendatakse lõikega 5 järgmises sõnastuses:

„(5) Kui keskmist kala ja veetaime esmakokkuostuhinda ei ole käesoleva paragrahvi lõike 4 kohaselt avaldatud, võetakse esmakokkuostuhinna aluseks Euroopa kalandus- ja vesiviljelustoodete turu vaatluskeskuse (edaspidi *EUMOFA*) hinnad. Kui asjakohast hinda ei ole EUMOFA-s avaldatud, siis võetakse kala ja veetaime esmakokkuostuhinna aluseks asjaomaste liikide ja püügipiirkondade hinnad rahvusvahelistel turgudel.“;

**8)** paragrahvi 32 lõikest 1 jäetakse välja teine lause;

**9)** paragrahvi 32 lõike 2 esimeses lauses asendatakse tekstiosa „komisjoni rakendusmäärust (EL) nr 404/2011, millega kehtestatakse nõukogu määruse (EÜ) nr 1224/2009 (millega luuakse ühenduse kontrollisüsteem ühise kalanduspoliitika eeskirjade järgimise tagamiseks) üksikasjalikud rakenduseeskirjad (ELT L 112, 30.04.2011, lk 1–153)“ tekstiosaga „nõukogu määruse (EÜ) nr 1224/2009 artiklites 7 ja 7a sätestatut“;

**10)** paragrahvi 33 lõikest 3 jäetakse välja tekstiosa „komisjoni rakendusmääruse (EÜ) nr 404/2011 artikli 61 lõike 2 kohaselt“;

**11)** paragrahvi 33 täiendatakse lõikega 7järgmises sõnastuses:

„(7) Nõukogu määruse (EÜ) nr 1224/2009 artikli 39a alusel ja korras võib Keskkonnaamet kohustada kalalaeva omanikku või valdajat paigaldama kalalaevale statsionaarse süsteemi mootorivõimsuse pidevaks mõõtmiseks ja registreerimiseks.“;

**12)** paragrahvi 34 lõike 3 punkt 3 muudetakse ja sõnastatakse järgmiselt:

„3) andmed nõukogu määruse (EÜ) nr 1224/2009 artikli 92 alusel tõsiste rikkumiste eest määratud punktide kohta;“;

**13)** paragrahvi 34 lõike 4 punkti 1 täiendatakse pärast sõna „esmakokkuostuga“ sõnadega „või kaalumisega“;

**14)** paragrahvi 34 lõike 4 punktides 1 ja 4 asendatakse tekstiosa „1 ja 3–8“ tekstiosaga „1, 3, 31 ja 5–7“;

**15)** paragrahvi 34 lõiget 4 täiendatakse punktiga 5 järgmises sõnastuses:

„5) andmed nõukogu määruse (EÜ) nr 1224/2009 artikli 92 alusel tõsiste rikkumiste eest kaptenile või kalurile määratud punktide kohta.“;

**16)** paragrahvi 36 punktis 7 asendatakse tekstiosa „GPS- või muu satelliitjälgimissüsteemiga“ sõnaga „laevaseireseadmega“;

**17)** paragrahvi 38 lõikest 1 jäetakse välja tekstiosa „ja komisjoni rakendusmäärusest (EL) nr 404/2011“;

**18)** paragrahvi 38 lõige 3 tunnistatakse kehtetuks;

**19)** paragrahvi 38 lõige 4 muudetakse ja sõnastatakse järgmiselt:

„(4) Registri volitatud töötleja tunnistab kalalaevatunnistuse kehtetuks, kui laeva ei ole kahe järjestikuse aasta jooksul kalapüügiks kasutatud või laev on registrist kustutatud.“;

**20)** paragrahvi 38 täiendatakse lõikega 41 järgmises sõnastuses:

„(41) Registri volitatud töötleja tunnistab kalalaevatunnistuse kehtetuks nõukogu määruse (EÜ) nr 1224/2009 artikli 92 lõike 6 kolmandas lauses sätestatud juhul.“;

**21)** paragrahvi 38 lõige 5 tunnistatakse kehtetuks;

**22)** paragrahvi 38 lõige 6 muudetakse ja sõnastatakse järgmiselt:

„(6) Registri volitatud töötleja peatab kalalaevatunnistuse kehtivuse, kui laeva ei ole ühe aasta jooksul kalapüügiks kasutatud.“;

**23)** paragrahvi 38 täiendatakse lõikega 61 järgmises sõnastuses:

„(61) Registri volitatud töötleja peatab kalalaevatunnistuse kehtivuse nõukogu määruse (EÜ) nr 1224/2009 artikli 92 lõikes 6 sätestatud alusel ja korras.“;

**24)** paragrahvi 38 lõige 7 tunnistatakse kehtetuks;

**25)** paragrahvi 38 lõige 8 muudetakse ja sõnastatakse järgmiselt:

„(8) Kalalaevatunnistus, mille kehtivus on käesoleva paragrahvi lõikes 6 sätestatud juhul peatatud, hakkab kehtima, kui kalalaevale kalapüügiloa saamise taotlus esitatakse uuesti.“;

**26)** paragrahvi 39 lõike 4 teises lauses asendatakse sõnad „kahe nädala“ sõnadega „viie tööpäeva“;

**27)** paragrahvi 41 lõiget 1 täiendatakse teise lausega järgmises sõnastuses:

„Kaluri kalapüügiluba annab õiguse kasutada merel kalapüügiks üksnes loale kantud kalalaeva.“;

**28)** paragrahvi 41 täiendatakse lõikega 21 järgmises sõnastuses:

„(21) Erandina käesoleva paragrahvi lõikes 1 sätestatust võib merel kalapüügiks kasutada alla kümne meetri pikkust kalalaeva, mis ei ole loale kantud.“;

**29)** paragrahvi 41 lõike 6 esimeses lauses asendatakse sõnad „kaluri teisega“ sõnadega „kaluri või kalalaeva teisega“;

**30)** paragrahvi 42 lõikest 6 jäetakse välja tekstiosa „, kehtivuse peatamise“;

**31)** paragrahvi 43 punkti 1 täiendatakse pärast sõna „kaluril“ sõnadega „või kaptenil“;

**32)** paragrahvi 43 täiendatakse punktiga 11 järgmises sõnastuses:

„11) loa taotleja või loa taotluses nimetatud kaluri või kapteni suhtes kohaldatakse nõukogu määruse (EÜ) 1224/2009 artikli 92 lõikes 6 sätestatud piiranguid;“;

**33)** paragrahvi 43 punkt 9 tunnistatakse kehtetuks;

**34)** paragrahvi 44 pealkirjast jäetakse välja tekstiosa „, peatamine“;

**35)** paragrahvi 44 lõige 2 tunnistatakse kehtetuks;

**36)** paragrahvi 44 lõike 3 punkti 1 täiendatakse pärast sõna „kalalaev“ tekstiosaga „, kalur või kapten“;

**37)** paragrahvi 44 lõike 3 punktis 6 asendatakse tekstiosa „taga kalalaeva asukoha jälgimist GPS- või muu satelliitjälgimissüsteemi kaudu“ tekstiosaga „täida käesoleva seaduse §-s 69 sätestatud nõudeid“;

**38)** paragrahvi 44 lõike 3 punktid 7 ja 8 ning lõiked 4 ja 5 tunnistatakse kehtetuks;

**39)** paragrahvi 56 lõike 1 esimeses lauses asendatakse läbivalt sõna „Läänemerel“ sõnaga „merel“;

**40)** paragrahvi 56 lõikes 1 asendatakse tekstiosa „artikli 105 lõigetes 2 ja 5“ tekstiosaga „artiklis 105“;

**41)** paragrahvi 61 lõiget 1 täiendatakse pärast tekstiosa „andmed“ tekstiosaga „, millega on võimalik tõendada kala ja veetaime päritolu“;

**42)** paragrahvi 61 lõige 2 muudetakse ja sõnastatakse järgmiselt:

„(2) Valdkonna eest vastutav minister võib määrusega kehtestada nõude esitada harrastuskalapüügi andmed ja andmete nimistu, kui nimetatud andmete esitamise vajadus tuleneb kalavarude seisundist või püügivahendi mõjust või nende esitamise kohustus tuleneb Euroopa Liidu õigusaktist.“;

**43)** paragrahvi 61 lõikes 3 asendatakse sõnad „kutselisel kalapüügil ja kalastuskaardi alusel toimuval harrastuskalapüügil“ sõnaga „kalapüügil“;

**44)** paragrahvi 61 täiendatakse lõikega 31 järgmises sõnastuses:

„(31) Kutselisel kalapüügil merel esitatakse nõukogu määruse (EÜ) nr 1224/2009 artikli 14 lõikes 8 nimetatud andmed tundlike liikide kohta samas lõikes sätestatud alusel ja korras.“;

**45)** paragrahvi 61 lõige 4 tunnistatakse kehtetuks;

**46)** paragrahvi 61 lõige 5 muudetakse ja sõnastatakse järgmiselt:

„(5) Kala ja veetaime esmakokkuostja esitab kala ja veetaime esmakokkuostu andmed nõukogu määruse (EÜ) nr 1224/2009 artikli 62 kohaselt.“;

**47)** paragrahvi 61 lõikes 7 asendatakse tekstiosa „66–68“ tekstiosaga „66 ja 68“;

**48)** paragrahvi 61 lõige 8 tunnistatakse kehtetuks;

**49)** paragrahvi 61 lõikes 9 asendatakse tekstiosa „1 ja 3–7“ tekstiosaga „1, 3, 31 ja 5–7“;

**50)** paragrahvi 61 lõikes 15 asendatakse tekstiosa „1 ja 3–8“ tekstiosaga „1, 3, 31 ja 5–7“;

**51)** paragrahvi 61 lõikes 16 asendatakse tekstiosa „nr 404/2011 artikli 49 lõikes 3“ tekstiosaga „x/2025, millega kehtestatakse nõukogu määruse (EÜ) nr 1224/2009 üksikasjalikud rakenduseeskirjad seoses juurdepääsuga vetele ja kalavarudele, kalapüügi kontrolli, järelevalve, inspekteerimise ja jõustamise, kvootide ja püügikoormuse vähendamise, andmete ja teabega ning tunnistatakse kehtetuks komisjoni rakendusmäärus (EL) nr 404/2011 (avaldamismärge), artikli 28 lõike 2 punktis b“;

**52)** paragrahv 611 muudetakse ja sõnastatakse järgmiselt:

„**§ 611. Lossitava kala ja veetaime kaalumine**

(1) Kala ja veetaime kaalutakse lossimisel nõukogu määruse (EÜ) nr 1224/2009 artiklite 60 ja 60a kohaselt.

(2) Kala ja veetaime võib kaaluda kutselise kalapüügiloa omanik või loale kantud kalur või kapten.

(3) Käesoleva paragrahvi lõikes 2 nimetamata isik võib tegeleda kala ja veetaime kaalumisega juhul, kui ta on esitanud teate Keskkonnaametile. Kui Keskkonnaamet ei teavita teate esitajat kümne päeva jooksul pärast teate esitamist vajadusest täiendavalt kontrollida isiku vastavust nõukogu määruse (EÜ) nr 1224/2009 artiklites 60 ja 60a sätestatud nõuetele, siis võib isik tegeleda kala ja veetaime kaalumisega.

(4) Kala ja veetaime kaalumisel kasutatakse mõõteseaduse kohaselt taadeldud või kalibreeritud kaalu.

(5) Valdkonna eest vastutav minister võib määrusega lubada kaaluda kala ja veetaime nõukogu määruse (EÜ) nr 1224/2009 artikli 60 lõikes 3 sätestatud alusel ja korras.

(6) Kui Euroopa Liidu õigusaktist tuleneb vajadus täpsustada kala ja veetaime kaalumise, kaalude ning kaalumisega seotud rajatiste ja süsteemide nõudeid ning kala ja veetaime kaalumise ja liigilise koosseisu määramise metoodikat, kehtestab need valdkonna eest vastutav minister määrusega.“;

**53)** paragrahvi 64 tekstis asendatakse tekstiosa „30–32, 45–47 ja 49–53“ tekstiosaga „30, 31, 32, 44, 45, 46, 47, 49, 50, 51, 52 ja 53“;

**54)** paragrahvi 65 lõiget 1 täiendatakse punktiga 3 järgmises sõnastuses:

„3) suunata kalalaeva sadamasse, kui see on vajalik käesoleva seaduse § 71 lõikes 1 nimetatud korrarikkumise väljaselgitamiseks, tõrjumiseks või kõrvaldamiseks.“;

**55)** paragrahvi 65 täiendatakse lõikega 6 järgmises sõnastuses:

„(6) Keskkonnaamet võib läbi vaadata isiku, sealhulgas isiku riided, riietes oleva või kehal kantava asja, kui on alust arvata, et isik kannab endaga kaasas asja, mille võib võtta hoiule või konfiskeerida.“;

**56)** seadust täiendatakse §-ga 651 järgmises sõnastuses:

„**§ 651. Kontrolltehing**

(1) Kui käesoleva seaduse §-des 64 ja 65 sätestatud riikliku järelevalve erimeetmete kohaldamisega ei ole võimalik või on oluliselt raskendatud teostada järelevalvet käesoleva seaduse § 10 lõikes 6 ja lõike 8 punktides 1–4 sätestatud võõrandamise nõuete täitmise üle, kuid see on vajalik olulise või kõrgendatud ohu väljaselgitamiseks, tõrjumiseks või korrarikkumise kõrvaldamiseks, võib Keskkonnaamet riikliku järelevalve erimeetmena teha kontrolltehingu. Kontrolltehingu tegemise otsustab Keskkonnaameti peadirektor või tema volitatud ametiisik.

(2) Kontrolltehing on tsiviilõigusliku müügilepingu või muu võlaõigusliku tehingu tunnustega toiming, mille tegemise eesmärk on kontrollida õigusaktiga kehtestatud nõuetest kinnipidamist.

(3) Kontrolltehingut tegev ametiisik võib varjata selle isiku, kelle suhtes kontrolltehing tehakse, ja teiste isikute eest tehingu tegemise eesmärki. Kontrolltehingut tegev ametiisik ei pea ennast tehingu tegemisel esitlema ega kandma vormiriietust, samuti ei pea ametiisik esitama ametitunnistust enne, kui kontrolltehingu tegemise eesmärk on saavutatud. Kui kontrolltehingut tehakse sidevahendite abil, võib Keskkonnaameti ametiisik kasutada selliseid elektroonilisi kontaktandmeid, mis ei ole seostatavad tema ametiülesannete täitmisega.

(4) Kontrolltehingu tegemisel ei või teha jälitustoiminguid, kihutada isikut süüteo toimepanemisele, samuti ei või kontrolltehingu tegemise tagamiseks kasutada salajasele koostööle kaasatud isikut, teeselda juriidilist isikut, kasutada variisikut ega konspiratsioonivõtteid politsei ja piirivalve seaduse §-de 751 ja 754–757 tähenduses.

(5) Keskkonnaamet teavitab isikut, kelle suhtes tehti kontrolltehing, viivitamata pärast kontrolltehingu tegemise eesmärgi saavutamist sellest, et tema suhtes kohaldati kontrolltehingut. Keskkonnaamet võib kirjaliku põhjendatud otsusega lükata isiku, kelle suhtes tehti kontrolltehing, teavitamise edasi, kui see on vältimatult vajalik sama isiku tegevusega seotud järelevalve jätkamiseks või teiste isikute poolt niisuguste tehingute tegemisele esitatud nõuete järgimise kontrollimiseks. Selle isiku, kelle suhtes kontrolltehing tehti, teavitamist ei või edasi lükata rohkem kui kolm kuud tehingu tegemise päevast arvates.

(6) Kontrolltehingu tegemine protokollitakse korrakaitseseaduse §-s 12 sätestatud korras.

(7) Kontrolltehingu käigus teostatud tehing on tühine.“;

**57)** paragrahv 69 muudetakse ja sõnastatakse järgmiselt:

„**§ 69. Asukoha jälgimine ja kalapüügi seirekeskus**

(1) Merel kalapüügiks kasutatav kalalaev ning Peipsi, Lämmi- ja Pihkva järvel kalapüügiks kasutatav mootoriga kalalaev peab olema varustatud nõukogu määruse (EÜ) nr 1224/2009 artiklis 9 sätestatud laevaseireseadmega.

(2) Peipsi, Lämmi- ja Pihkva järvel jääkatte olemasolul kutseliseks kalapüügiks kasutatav mootoriga sõiduk peab olema varustatud asukoha jälgimise seadmega.

(3) Valdkonna eest vastutav minister võib määrusega kehtestada käesoleva paragrahvi lõigetes 1 ja 2 nimetatud seadmete tehnilised nõuded ning seadmete kaudu edastatavad andmed ja andmete esitamise korra.

(4) Nõukogu määruse (EÜ) nr 1224/2009 artiklis 9a nimetatud Eesti kalapüügi seirekeskus asub Keskkonnaametis.

(5) Nõukogu määruse (EÜ) nr 1224/2009 artiklis 109 nimetatud ülesannet täidab Keskkonnaamet.“;

**58)** paragrahv 70 tunnistatakse kehtetuks;

**59)** paragrahvi 71 lõige 1 muudetakse ja sõnastatakse järgmiselt:

„(1) Kutselisel kalapüügil, sõltumata sellest, kas kalalaeva kasutatakse, loetakse kalapüüginõuete tõsiseks rikkumiseks:

1) merel nõukogu määruse (EÜ) nr 1224/2009 artikli 90 lõigetes 2 ja 3 nimetatud tõsiseid rikkumisi;

2) muul kui käesoleva lõike punktis 1 nimetatud veealal nõukogu määruse (EÜ) nr 1224/2009 artikli 90 lõike 2 punktides a, c, d ja k ning sama artikli lõike 3 punktis g nimetatud tõsiseid rikkumisi;

3) kaaspüügi tingimuste rikkumist või alamõõdulise kala püüki;

4) keelatud püügiviiside või -vahendite kasutamist;

5) kala ja veetaime päritolu tõendamisega seotud andmete või dokumentide esitamata jätmist, puudumist, võltsimist või võltsitud dokumendi või valeandmete esitamist;

6) loale kantud püügivõimaluse või lubatud aastasaagi ületamist;

7) püügivahendite silmasuuruse kohta esitatavate nõuete rikkumist;

8) kalapüüki keelupiirkonnas;

9) keelu all oleva kalavaru sihtpüüki.“;

**60)** paragrahvi 71 lõiget 2 täiendatakse punktiga 8 järgmises sõnastuses:

„8) merel nõukogu määruse (EÜ) nr 1224/2009 artikli 90 lõike 3 punktis h nimetatud tõsist rikkumist.“;

**61)** paragrahvi 72 tekst muudetakse ja sõnastatakse järgmiselt:

„(1) Keskkonnaamet määrab kalalaevatunnistuse omanikule, kalalaeva kaptenile ja kalurile käesoleva seaduse § 71 lõike 1 punktis 1 nimetatud kalapüüginõuete tõsise rikkumise eest punktid nõukogu määruse (EÜ) nr 1224/2009 artiklis 92 sätestatu kohaselt.

(2) Käesoleva paragrahvi lõikes 1 nimetatud punktid kaotavad kehtivuse nõukogu määruse (EÜ) nr 1224/2009 artikli 92 lõikes 8 nimetatud tähtaja möödumisel.

(3) Keskkonnaamet võib komisjoni delegeeritud määruse (EL) nr x/2025, millega kehtestatakse nõukogu (EÜ) määruse nr 1224/2009 üksikasjalikud rakenduseeskirjad seoses kalanduse kontrolli, järelevalve ja inspekteerimistega (avaldamismärge), artikli 36 kohaselt kustutada käesoleva paragrahvi lõikes 1 nimetatud punktid enne nõukogu määruse (EÜ) nr 1224/2009 artikli 92 lõikes 8 nimetatud tähtaja möödumist.“;

**62)** paragrahvi 73 lõike 1 punktis 7 asendatakse arv „6“ arvuga „3“;

**63)** paragrahvi 73 lõige 7 muudetakse ja sõnastatakse järgmiselt:

„(7) Keskkonnaamet teeb kala- ja veetaimevarule tekitatud kahju hüvitamise sissenõudmise otsuse. Nimetatud otsus on täitedokument täitemenetluse seadustiku § 2 lõike 1 punkti 21 tähenduses.“;

**64)** paragrahvi 74 täiendatakse lõikega 3 järgmises sõnastuses:

„(3) Käesoleva paragrahvi lõikes 1 sätestatud kala müügi katse või sellise kala müügi katse, mille päritolu ei ole tõendatav, on karistatav.“;

**65)** paragrahvi 75 pealkirjas asendatakse sõna „kalalaevatunnistuseta“ sõnadega „kalalaevatunnistuse nõudeid rikkudes“;

**66)** paragrahvi 75 lõikes 2 asendatakse sõnad „kalalaevatunnistuseta laevaga“ sõnadega „kalalaevatunnistuse nõudeid rikkudes“;

**67)** paragrahvi 76 pealkirjas asendatakse tekstiosa „GPS- ja muu satelliitjälgimissüsteemi“ tekstiosaga „Asukoha jälgimise seadme, laevaseireseadme“;

**68)** paragrahvi 76 pealkirjas ja lõikes 1 asendatakse sõna „korra“ sõnaga „nõuete“;

**69)** paragrahvi 76 lõikes 1 asendatakse läbivalt tekstiosa „GPS- või muu satelliitjälgimissüsteemi“ tekstiosaga „asukoha jälgimise seadme, laevaseireseadme“;

**70)** paragrahvi 77 pealkirjas ja lõikes 2 asendatakse sõnad „korra rikkumine“ sõnadega „nõuete rikkumine ja valeandmete esitamine“ vastavas käändes;

**71)** paragrahvi 77 täiendatakse lõikega 11 järgmises sõnastuses:

„(11) Harrastuskalapüügi andmete esitamise nõuete rikkumise eest –  
karistatakse rahatrahviga kuni 100 trahviühikut.“;

**72)** paragrahv 78 tunnistatakse kehtetuks;

**73)** paragrahvi 82 täiendatakse lõikega 3 järgmises sõnastuses:

„(3) Käesoleva paragrahvi lõikes 1 sätestatud kala elektriga püüdmise vahendi võõrandamise katse on karistatav.“;

**74)** paragrahvi 86 pealkirjas asendatakse sõnad „Kala lossimise“ tekstiosaga „Kala ja veetaime lossimise, kaalumise,“;

**75)** paragrahvi 86 lõikes 1 asendatakse sõnad „Kala lossimise“ tekstiosaga „Kala või veetaime lossimise, kaalumise,“;

**76)** seadust täiendatakse §-dega 881 ja 882 järgmises sõnastuses:

„**§** **881. Ühise kalanduspoliitika normide tõsised rikkumised**

(1) Nõukogu määruse (EÜ) nr 1224/2009 artikli 90 lõigetes 2 ja 3 nimetatud tõsise rikkumise toimepanemise eest –

karistatakse rahatrahviga kuni 400 trahviühikut.

(2) Sama teo eest, kui püütud, käideldud või turustatud kala või veetaime väärtus on vähemalt 500 eurot, –

karistatakse rahatrahviga kuni viiekordses kala või veetaime esmakokkuostuhinnale vastavas summas.

(3) Käesoleva paragrahvi lõikes 1 sätestatud teo eest, kui selle on toime pannud juriidiline isik, –

karistatakse rahatrahviga kuni 43 000 eurot.

(4) Käesoleva paragrahvi lõikes 2 sätestatud teo eest, kui selle on toime pannud juriidiline isik, –

karistatakse rahatrahviga kahe- kuni kaheksakordses kala või veetaime esmakokkuostuhinnale vastavas summas.

(5) Käesolevas paragrahvis nimetatud rahatrahvi määramise ja kala või veetaime väärtuse arvutamise aluseks võetakse käesoleva seaduse § 15 lõigetes 4 ja 5 nimetatud kala või veetaime esmakokkuostuhind.

**§ 882. Korduvadühise kalanduspoliitika normide tõsised rikkumised**

(1) Nõukogu määruse (EÜ) nr 1224/2009 artikli 90 lõigetes 2 ja 3 nimetatud tõsise rikkumise toimepanemise eest, kui see on toime pandud vähemalt teist korda kolme aasta jooksul, –

karistatakse rahatrahviga kuni 500 trahviühikut.

(2) Sama teo eest, kui püütud, käideldud või turustatud kala või veetaime väärtus on vähemalt 500 eurot, –

karistatakse rahatrahviga kahe- kuni kaheksakordses kala või veetaime esmakokkuostuhinnale vastavas summas.

(3) Käesoleva paragrahvi lõikes 1 sätestatud teo eest, kui selle on toime pannud juriidiline isik, –

karistatakse rahatrahviga kuni 53 000 eurot.

(4) Käesoleva paragrahvi lõikes 2 sätestatud teo eest, kui selle on toime pannud juriidiline isik, –

karistatakse rahatrahviga kolme- kuni kümnekordses kala või veetaime esmakokkuostuhinnale vastavas summas.

(5) Käesolevas paragrahvis nimetatud rahatrahvi määramise ja kala või veetaime väärtuse arvutamise aluseks võetakse käesoleva seaduse § 15 lõigetes 4 ja 5 nimetatud kala või veetaime esmakokkuostuhind.“;

**77)** paragrahvi 89 lõikes 2 asendatakse tekstiosa „ja 85“ tekstiosaga „, 85, 881 ja 882“;

**78)** paragrahvi 89 lõikes 3 asendatakse tekstiosa „ja 88“ tekstiosaga „, 88, 881 ja 882“;

**79)** paragrahvi 90 lõiked 1, 2, 4 ja 5 tunnistatakse kehtetuks;

**80)** paragrahvi 90 täiendatakse lõigetega 6–10 järgmises sõnastuses:

„(6) Käesoleva seaduse § 69 lõiget 1 kohaldatakse merel kuni 12 meetri pikkusele kalalaevale alates 2028. aasta 10. jaanuarist.

(7) Käesoleva seaduse § 69 lõiget 1 kohaldatakse merel alla üheksa meetri pikkusele kalalaevale nõukogu määruse (EÜ) nr 1224/2009 artikli 9 lõikes 4 sätestatu kohaselt alates 2030. aasta 1. jaanuarist.

(8) Käesoleva seaduse § 73 alusel enne 2026. aasta 10. jaanuari algatatud tsiviilkohtumenetlus kala- ja veetaimevarule tekitatud kahju hüvitise sissenõudmiseks viiakse lõpuni seni kehtinud alustel ja korras.

(9) Käesoleva seaduse §-s 882 sätestatud väärteo korduvuse arvestamisel ei võeta arvesse enne 2026. aasta 10. jaanuari toime pandud väärtegusid.

(10) Enne 2026. aasta 10. jaanuari välja antud kaluri kalapüügiluba kehtib selles märgitud kehtivusaja lõpuni.“.

**§ 2. Kalandusturu korraldamise seaduse muutmine**

Kalandusturu korraldamise seaduses tehakse järgmised muudatused:

**1)** paragrahvi 2 lõiget 1 täiendatakse punktiga 31 järgmises sõnastuses:

„31) nõukogu määruses (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006 (ELT L 343, 22.12.2009, lk 1–50), sätestatud kalapüügi- ja vesiviljelustoodete partii jälgitavuse nõuded;“;

**2)** seaduse 2. peatüki pealkirjas asendatakse sõna „ja“ tekstiosaga „, kalapüügi- ja vesiviljelustoodete partii jälgitavuse nõuded ning“;

**3)** seadust täiendatakse §-ga 101 järgmises sõnastuses:

„**101.** **Kalapüügi- ja vesiviljelustoodete partii jälgitavuse nõuded**

(1) Kalapüügi- ja vesiviljelustoodete partii peab olema jälgitav nõukogu määruse (EÜ) nr 1224/2009 artikli 58 kohaselt.

(2) Nõukogu määruse (EÜ) nr 1224/2009 artiklis 58 sätestatud nõudeid ei kohaldata sama artikli lõikes 8 sätestatud juhul.“;

**4)** paragrahvi 11 lõikest 3 jäetakse välja tekstiosa „, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006 (ELT L 343, 22.12.2009, lk 1–50),“;

**5)** paragrahvi 76 lõikes 1 asendatakse arv „100“ arvuga „300“;

**6)** paragrahvi 76 lõikes 2 asendatakse arv „3200“ arvuga „32 000“;

**7)** seadust täiendatakse §-ga 761 järgmises sõnastuses:

„**§ 761. Kalapüügi- ja vesiviljelustoodete partii jälgitavuse nõuete rikkumine**

(1) Kalapüügi- ja vesiviljelustoodete partii jälgitavuse nõuete rikkumise eest –

karistatakse rahatrahviga kuni 300 trahviühikut.

(2) Sama teo eest, kui selle on toime pannud juriidiline isik, –

karistatakse rahatrahviga kuni 32 000 eurot.“;

**8)** paragrahvi 77 tekstis asendatakse tekstiosa „§-s 76 sätestatud väärteo“ tekstiosaga „§-des 76 ja 761 sätestatud väärtegude“.

**§ 3. Karistusregistri seaduse muutmine**

Karistusregistri seaduses tehakse järgmised muudatused:

**1)** paragrahvi 5 lõiget 2 täiendatakse punktiga 9 järgmises sõnastuses:

„9) käesoleva seaduse § 20 lõike 1 punktis 20 nimetatud väärteo korduvuse arvestamisel.“;

**2)** paragrahvi 20 lõiget 1 täiendatakse punktiga 20 järgmises sõnastuses:

„20) Keskkonnaametil kalapüügiseaduse §-s 882 sätestatud väärteo tunnuste ilmnemisel algatatud väärteomenetluse läbiviimise eesmärgil.“;

**3)** paragrahvi 23 lõigetes 2 ja 6 asendatakse tekstiosa „3–11 ja 13“ tekstiosaga „3–11, 13 ja 20“.

**§ 4. Riigilõivuseaduse muutmine**

Riigilõivuseaduse § 40 lõikes 2 asendatakse tekstiosa „3–11 ja 13“ tekstiosaga „3–11, 13 ja 20“.

**§ 5. Seaduse jõustumine**

(1) Käesolev seadus jõustub 2026. aasta 10. jaanuaril.

(2) Käesoleva seaduse § 1 punkt 11 jõustub 2028. aasta 10. jaanuaril.

(3) Käesoleva seaduse § 1 punkt 52 jõustub 2027. aasta 1. jaanuaril.

Lauri Hussar

Riigikogu esimees

Tallinn, ….. ……. 2025

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_